HTC อัดงบ 1.2 พันลบ. ขยายกำลังผลิต “รง.พุนพิน” สุราษฎร์ธานี
HTC ทุ่มงบ 1.2 พันลบ. ขยายกำลังผลิต “รง.พุนพิน” สุราษฎร์ธานี รองรับกำลังการผลิต และระบบ/อุปกรณ์เสริมอื่นประกอบเครื่องจักรและการผลิต
HTC ทุ่มงบ 1.2 พันลบ. ขยายกำลังผลิต “รง.พุนพิน” สุราษฎร์ธานี รองรับกำลังการผลิต และระบบ/อุปกรณ์เสริมอื่นประกอบเครื่องจักรและการผลิต
26 พ.ย. 2564

บริษัท หาดทิพย์ จำกัด (มหาชน) หรือ HTC เปิดเผยว่า ที่ประชุมคณะกรรมการบริษัท ครั้งที่ 6/2564 ได้มีมติอนุมัติการลงทุนขยายกำลังการผลิตที่โรงงานพุนพิน จ.สุราษฎร์ธานี โดยคาดว่าจะใช้เงินลงทุนทั้งสิ้นประมาณ 1,200 ล้านบาท
ประกอบด้วยค่าก่อสร้างโรงงานและคลังเก็บวัตถุดิบ เป็นอาคารโรงงานขนาด 13,500 ตารางเมตร สามารถรองรับไลน์การผลิตได้ 3 ไลน์ คลังเก็บวัตถุดิบขนาดประมาณ 2,500 ตารางเมตร เพื่อรองรับกำลังการผลิตที่จะเพิ่มขึ้น มูลค่า 520 ล้านบาท และ New PET Filling Line) ซึ่งสามารถผลิตผลิตภัณฑ์ PET ได้หลายขนาด อาทิ ผลิตภัณฑ์ขนาด 505 ml ที่ความเร็ว 1,000 ขวดต่อนาที และระบบ/อุปกรณ์เสริมอื่นประกอบเครื่องจักรและการผลิต (Auxilary) มูลค่า 680 ล้านบาท
ทั้งนี้ เพื่อรองรับการขยายธุรกิจตามแผนกลยุทธ์ของบริษัท โดยอาคารโรงงานสามารถรองรับได้ 3 ไลน์การผลิต และเป็นการเพิ่มกำลังการผลิตในผลิตภัณฑ์ PET ให้เพียงพอต่อความต้องการของผู้บริโภคซึ่งเป็นการวางแผนสำหรับอนาคตที่ผู้บริโภคมีความต้องการในผลิตภัณฑ์ PET เพิ่มมากขึ้น